Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 123

12. Adók A jelen Adományozási Megállapodás alapján biztosított TDA pénzeszközök nem használhatók fel semmilyen, a Fogadó Országban kivetett adó, vám, díj vagy egyéb illeték megfizetésére. Amennyiben az Adományozási Megállapodás alapján finanszírozott Vállalkozó vagy bármilyen alvállalkozó, vagy az ilyen Vállalkozó vagy alvállalkozói alkalmazottai, vagy az Adományozási Megállapodás alapján finanszírozott ilyen szerződéshez kapcsolódó vagyontárgy vagy tranzakció nem mentes a Fogadó Országban hatályos törvények által meghatározott ilyen adók, vámok, díjak és egyéb illetékek alól, az Adományozási Megállapodás alapján finanszírozott Vállalkozó az ilyen adókat, vámokat és illetékeket nem a TDA által az Adományozási Megállapodás alapján biztosított pénzeszközökből köteles megfizetni. Sem az Adományozott, sem a Vállalkozó nem kérheti az ilyen adók, vámok, díjak és más illetékek TDA általi megtérítését.

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes